-Քննության ժամանակ մի անհեթեթ պատմության մեջ ընկա։ Շարադրություն պետք է գրեի։ Ազատ թեմա ընտրեցի՝ «Իմ սիրելի արտիստը» վերնագրով։ Այդ ժամանակ «Մեռնել սիրուց» ֆրանսիական ֆիլմն էի նայել՝ Աննի Ժիրարդոյի դերակատրմամբ։ Սկանդալային թեմա էր՝ լիցեյի ուսուցչուհու և աշակերտի սիրավեպը՝ իրական փաստերի վրա հիմնված։ Կինոքննադատական մոտեցմամաբ վերլուծություն էր ստացվել գրածս, որը գնահատվեց «3»։ Բողոքարկեցի. աշխատանքս բերեցին, տեսնեմ ոչ մի սխալ չկա, բայց տակը գրված է՝ այս աշխատանքն ինքնուրույն չէ։ Կարծել էին՝ ինչ-որ տեղից արտագրել եմ։ Պատճառաբանությունն անհեթեթ էր. ոչ մի ապացույց չունեին՝ որտեղի՞ց եմ արտագրել։ Շատ հիասթափված էի՝ ԵՊՀ, վեհ գաղափարներ. ամն ինչ հօդս էր ցնդել ինձ համար. մյուս քննություններին չէի ուզում մասնակցել։